CELEX: 32014D0448
Language: sl
Date: 2014-07-08 00:00:00
Title: 2014/448/EU: Izvedbeni sklep Komisije z dne 8. julija 2014 o spremembi Izvedbenega sklepa 2014/178/EU v zvezi z afriško prašičjo kugo v Latviji (notificirano pod dokumentarno številko C(2014) 4925)  Besedilo velja za EGP

10.7.2014   
            
            
               SL
            
            
               Uradni list Evropske unije
            
            
               L 201/31
            
         IZVEDBENI SKLEP KOMISIJE
   z dne 8. julija 2014
   o spremembi Izvedbenega sklepa 2014/178/EU v zvezi z afriško prašičjo kugo v Latviji
   
      
         (notificirano pod dokumentarno številko C(2014) 4925)
      
   
   (Besedilo velja za EGP)
   
      (2014/448/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), in zlasti člena 4(3) Direktive,
   ob upoštevanju naslednjega:
   
               (1)
            
            
               Direktiva Sveta 2002/60/ES (4) določa minimalne ukrepe, ki jih je treba uporabljati v Uniji za nadzor nad afriško prašičjo kugo, vključno z ukrepi, ki jih je treba sprejeti v primeru izbruha afriške prašičje kuge, zlasti v primeru suma ali potrditve afriške prašičje kuge pri divjih prašičih.
            
         
               (2)
            
            
               Izvedbeni sklep Komisije 2014/178/EU (5) je bil sprejet kot odziv na pojav afriške prašičje kuge v nekaterih državah članicah. V Prilogi k navedenemu sklepu so določene meje in območja z omejitvami, ki se razlikujejo glede na stopnjo tveganja ob upoštevanju epidemioloških razmer. Navedeni sklep določa pravila v zvezi z zdravjem živali glede premikov, odpreme in označevanja prašičev in nekaterih prašičjih proizvodov iz navedenih prizadetih držav članic, da se prepreči širjenje navedene bolezni na druga območja Unije.
            
         
               (3)
            
            
               Dne 26. junija 2014 so bili sporočeni primeri afriške prašičje kuge v Latviji pri divjih prašičih, zlasti merjascih, zaradi vnosa virusa afriške prašičje kuge iz sosednjih tretjih držav, kjer je navedena bolezen prisotna. Prav tako je bil sporočen vnos virusa na dve kmetiji z nizko stopnjo biološke zaščite na istem območju. Navedena izbruha, skupaj s primeri pri divjih merjascih, ob zunanji meji Unije je treba upoštevati pri oceni tveganja, ki ga predstavljajo trenutne epidemiološke razmere. Za usmeritev nadzornih ukrepov ter preprečitev razširitve bolezni in kakršnih koli nepotrebnih motenj trgovine v Uniji in v izogib uvedbi neupravičenih omejitev trgovanja v tretjih državah bi bilo treba čim prej in v sodelovanju z zadevnimi državami članicami vzpostaviti seznam okuženih območij v Latviji na podlagi tveganja, ki ga bolezen pomeni za Unijo.
            
         
               (4)
            
            
               Zato je treba Izvedbeni sklep 2014/178/EU spremeniti tako, da se v dela I in II Priloge k navedenemu sklepu vključijo zadevna ozemlja Latvije.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga k Izvedbenemu sklepu 2014/178/EU se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 8. julija 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 18, 23.1.2003, str. 11.
   
      (4)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      (5)  Izvedbeni sklep Komisije 2014/178/EU z dne 27. marca 2014 o nadzornih ukrepih za zdravje živali v zvezi s klasično prašičjo kugo v nekaterih državah članicah (UL L 95, 29.3.2014, str. 47).
   
      PRILOGA
      Priloga k Izvedbenemu sklepu 2014/178/EU se spremeni:
      
                  1.
               
               
                  V delu I se doda naslednja točka:
                  „3.   Latvija
                  
                  Naslednja območja v Latviji:
                  
                               
                           
                           
                              V okrožju Rēzekne okraji Stoļerova, Griškānu, Čornaja, Lūznava, Malta, Feimaņu, Silmala in Ozolaine.
                           
                        
                               
                           
                           
                              V okrožju Riebiņi okraji Riebiņu, Rušona in Silajāņu.
                           
                        
                               
                           
                           
                              V okrožju Preiļi okraji Pelēču, Preiļu in Aizkalne.
                           
                        
                               
                           
                           
                              V okrožju Ludza okraji Cirma, Pureņu, Ņukšu, Isnauda, Pilda, Nirza in Briģu.
                           
                        
                               
                           
                           
                              V okrožju Zilupe okraja Lauderu in Zaļesje.
                           
                        
                               
                           
                           
                              V okrožju Daugavpil okraji Dubna, Višķu, Ambeļu, Biķernieku, Naujene, Saliena, Vecsaliena, Skrudaliena, Demene, Laucesa, Tabore in Maļinova.
                           
                        
                               
                           
                           
                              Celotno okrožje Cibla.“
                           
                        
            
                  2.
               
               
                  V delu II se doda naslednja točka:
                  „3.   Latvija
                  
                  Naslednja območja v Latviji:
                  
                               
                           
                           
                              V okrožju Rēzekne okraji Puša, Mākoņkalna in Kaunata.
                           
                        
                               
                           
                           
                              Celotno okrožje Dagda.
                           
                        
                               
                           
                           
                              V okrožju Aglona okraji Šķeltova, Grāveru in Kastuļina.
                           
                        
                               
                           
                           
                              Celotno okrožje Krāslava.
                           
                        
                               
                           
                           
                              V okrožju Ludza okraja Rundēnu in Istra.
                           
                        
                               
                           
                           
                              V okrožju Zilupe okraj Pasiena.“